hotchpotch/miracl-hf-unified huggingface dataset:
เกรียง กีรติกร
นายเกรียง กีรติกร อดีตรัฐมนตรีว่าการกระทรวงศึกษาธิการ ในรัฐบาลนายสัญญา ธรรมศักดิ์ ในระหว่างปี พ.ศ. 2517 ถึงปี พ.ศ. 2518 เป็นผู้ริเริ่มก่อตั้งกรมวิชาการ ในสังกัดกระทรวงศึกษาธิการ การประกาศแผนการศึกษาแห่งชาติ พ.ศ. 2494 ซึ่งเป็นการขยายให้การศึกษาภาคบังคับไปสู่ภูมิภาค และเป็นผู้ริเริ่มการพัฒนาการศึกษาในหลายด้าน และเป็นอดีตสมาชิกวุฒิสภา
นายเกรียง กีรติกร เกิดเมื่อปี พ.ศ. 2455 เริ่มเข้าเรียนที่วัดเชิงหวาย และวัดพญาปันแดน อำเภอพิชัย จังหวัดอุตรดิตถ์ ต่อจากนั้นในปี พ.ศ. 2461 ได้เข้าเรียนที่โรงเรียนประจำอำเภอพิชัย จากนั้นได้เข้าเรียนต่อที่โรงเรียนประจำจังหวัดอุตรดิตถ์ โรงเรียนประจำมณฑลพิษณุโลก และโรงเรียนฝึกหัดครูวัดบวรนิเวศ จนจบชั้น ม.8
ในปี พ.ศ. 2473 ได้เข้าศึกษาต่อที่คณะอักษรศาสตร์และวิทยาศาสตร์ จุฬาลงกรณ์มหาวิทยาลัย และเข้ารับราชการครูที่โรงเรียนมัธยมศึกษาบ้านสมเด็จเจ้าพระยา พร้อมกับเริ่มเรียนที่มหาวิทยาลัยธรรมศาสตร์และการเมือง กระทั่งในปี พ.ศ. 2477 จึงย้ายมารับราชการที่โรงเรียนพิษณุโลกพิทยาคม จากนั้นในปี พ.ศ. 2480 ได้รับตำแหน่งเป็นธรรมการจังหวัดระยอง และในปี พ.ศ. 2483 ได้ย้ายเข้ามาเป็นหัวหน้าแผนก ในสังกัดกองการศึกษาผู้ใหญ่ จนได้รับตำแหน่งรองปลัดกระทรวงศึกษาธิการ ในปี พ.ศ. 2502 และเป็นอธิบดีกรมสามัญศึกษา ในปี พ.ศ. 2505
นายเกรียง กีรติกร สมรสกับนางพวงเพ็ชร ตันติเจริญ มีบุตร 2 คนคือ นางกิ่งเพ็ชร วรพิพัฒน์ และนายกฤษณพงศ์ กีรติกร ในปี พ.ศ. 2501 นางพวงเพ็ชร ถึงแก่กรรม นายเกรียงจึงได้สมรสใหม่กับนางวัชรี พงษ์ธรานนท์ ในปี พ.ศ. 2503 มีบุตร 2 คน คือ กรวินท์ กีรติกร และ กัญญวิมว์ กีรติกร
ฮอนด้า บริโอ้ อเมซ
ฮอนด้า บริโอ้ อเมซ เป็นรถยนต์อีโคคาร์ รถยนต์นั่งขนาดเล็กมาก ประเภท Supermini ผลิตโดย บริษัท ฮอนด้า ประเทศไทย เป็นตัวที่ออกรองมาจาก ฮอนด้า บริโอ้ โดยการปรับปรุงจาก Honda Brio ด้านหลัง เปลี่ยนไปเป็น รถเก๋งซีดาน 4 ประตู จาก Honda Brio 5 ประตู มีความกะทัดรัดมากขึ้น รถยนต์รุ่นนี้ใช้เครื่องยนต์ i-VTEC ขนาด 1.2 ลิตร กระบอกสูบ 4 สูบ ให้กำลังในการขับเคลื่อนสูงสุด 90 แรงม้า
ธีรพล นิยม
ธีรพล นิยม (เกิดวันที่ 17 พฤษภาคม พ.ศ. 2494 ที่จังหวัดพังงา) ชื่อเล่น:แบน เป็นสถาปนิกชาวไทย ศิลปินแห่งชาติสาขาทัศนศิลป์ (สถาปัตยกรรม) ประจำปี พ.ศ. 2556 เป็นที่รู้จักจากการเป็นผู้ร่วมบุกเบิกบริษัทแปลนคิเต็ค และผู้ร่วมก่อตั้งสถาบันอาศรมศิลป์
ธีรพลสำเร็จการศึกษา มัธยมปลายจากโรงเรียนสวนกุหลาบวิทยาลัย ปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย และปริญญาโท การพัฒนาชุมชนและชนบท จากสถาบันเทคโนโลยีแห่งเอเชีย กรุงเทพมหานคร โดยได้รับทุนการศึกษาจากรัฐบาล ประเทศเยอรมนี
ผลงานออกแบบมีจุดเด่นคือ การออกแบบที่คำนึงถึงสภาพแวดล้อม ภูมิปัญญาท้องถิ่น ผสมผสานกับสมัยใหม่อย่างลงตัว ทั้งการจัดให้มีพื้นที่กิจกรรมสันทนาการและการพักผ่อนในบรรยากาศธรรมชาติ รวมถึงการนำลักษณะของภูมิทัศน์และรูปแบบสถาปัตยกรรมท้องถิ่นมาสร้างสภาพแวดล้อม มีงานออกแบบที่สร้างชื่อเสียงอย่าง อาคารรัฐสภาแห่งใหม่ "สัปปายะสภาสถาน" ที่ชนะเลิศการประกวดแบบจากผู้เข้าประกวดกว่า 133 ราย
ได้รับรางวัล อาทิ เหรียญทองสถาปัตยกรรมดีเด่น จากสมาคมสถาปนิกสยามในพระบรมราชูปถัมภ์ รางวัล ARCASIA Award For Architecture Winner 1994 จาก Architect Regional Council of Asia ปัจจุบันได้หันมาให้ความสำคัญกับกระบวนการเรียนรู้ด้านสถาปัตยกรรมเพื่อชุมชนและสิ่งแวดล้อม และรับผิดชอบหน้าที่ในตำแหน่งรองอธิการบดีฝ่ายบริหารและวางแผนของสถาบันอาศรมศิลป์สถาบันอุดมศึกษาเอกชนไม่แสวงผลกำไรภายใต้มูลนิธิโรงเรียนรุ่งอรุณและตำแหน่งผู้อำนวยการของอาศรมสถาปนิกชุมชนและสิ่งแวดล้อมสำนักงานสถาปนิก
ด้านชีวิตส่วนตัว สมรสกับ รองศาสตราจารย์ประภาภัทร นิยม
เพียงกระซิบ (เพลง)
"เพียงกระซิบ" เป็นซิงเกิลจากอัลบั้ม เพียงกระซิบ สตูดิโออัลบั้ม ชุดที่ 5 ของวงดนตรี ดิ อินโนเซ้นท์ ที่อออกวางแผงเมื่อปี 2526
"เพียงกระซิบ"เป็นเพลงจากปลายปากกาของ สมัตถ์ ประทีปรัตน์ นักแต่งเพลงสมัครเล่นซึ่งได้ส่งเพลงนี้มาให้ทางวงและทำให้เพลงนี้กลายเป็นเพลงดังประจำวงจนถึงทุกวันนี้
เพลงนี้ได้มีนักร้องนำไปทำดนตรีใหม่หลายครั้งโดยศิลปิน เช่น แบล็คเฮด และอาณัตพล ศิริชุมแสง ฯลฯ
แยกสุทธิสาร
แยกสุทธิสาร () เป็นสี่แยกจุดตัดระหว่างถนนวิภาวดีรังสิตกับถนนสุทธิสารวินิจฉัย ในแขวงสามเสนใน เขตพญาไท กรุงเทพมหานคร โดยในสมัยก่อนยังเป็นทางแยกสัญญาณไฟจราจรควบคุมทุกทิศทาง ต่อมาเมื่อการจราจรหนาแน่นขึ้นจึงมีการก่อสร้างสะพานข้ามทางแยกบริเวณช่องทางหลักขนาด 4 ช่องจราจรในสมัยนั้น และช่วงประมาณปี 2539-2540 มีการสร้างทางด่วนยกระดับดอมเมืองโทลล์เวย์คร่อมช่องจราจรทางหลักอีกที่ แต่เนื่องจากการจราจรหนาแน่นขึ้นเรื่อยๆในปี 2549 จึงก่อสร้างสะพานข้ามแยกแบบเหล็กบริเวณช่องทางคู่ขนานทั้งฝั่งขาออกและขาเข้าขนาด 2 ช่องจราจร และขยายสะพานข้ามทางแยกในช่องทางหลักเดิมฝั่งขาออกเป็น 3 ช่องจราจรจนถึงปัจจุบัน
ชาวนิวซีแลนด์
ชาวนิวซีแลนด์ () คือประชาชนที่เกิดในประเทศนิวซีแลนด์‎
แอล (นักร้องเกาหลีใต้)
คิม มย็อง-ซู (; เกิด 13 มีนาคม พ.ศ. 2535 ) เป็นนักร้อง นักแสดง
คิมมย็องซู เกิดเมื่อวันที่ 13 มีนาคม 2535 เกิดที่โซล มย็องซูจบจากมหาวิทยาลัย แทคยอง
นักร้องและนักแสดง
ในปี 2010, Myungsoo เปิดตัวของเขาด้วยการเดบิวส์เป็นวงบอยแบนด์ "อินฟินิต" ด้วยเพลง "come back again"(다시돌아와) ในฐานะอิมเมจของวงและนักร้องเสียงหลักคนที่3 ภายใต้สังกัด Woollim Entertainment
มย็อง-ซูเปิดตัวเป็นนักแสดงในปี 2011 กับซีรีส์ญี่ปุ่น Jiu ซึ่งปัจจุบันมีผลงานคือ My lovely Girl
สรุปเหรียญเอเชียนเกมส์ 1998
สรุปเหรียญเอเชียนเกมส์ 1998 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 1998 ในกรุงเทพมหานคร ราชอาณาจักรไทย ตั้งแต่วันที่ 6 ธันวาคม ถึง 20 ธันวาคม พ.ศ. 2541
อัสแซสซินส์ครีด: บลัดไลนส์
อัสแซสซินส์ครีด: บลัดไลนส์ () เป็นวิดีโอเกมสำหรับเครื่องเล่นPlayStation Portableและ PlayStation VITA เนื้อเรื่องจะอยู่ระหว่างอัสแซสซินส์ครีด และอัสแซสซินส์ครีด 2 พัฒนาโดย Ubisoft Montreal ซึ่งร่วมกับ Griptonite Games
เกมออกจำหน่ายวันที่ 17 พฤศจิกายน 2009 ในอเมริกาเหนือและ 20 พฤศจิกายน 2009 ในยุโรป พร้อมกับเกมอัสแซสซินส์ครีด 2 และ
ชาวอาฟรีกาเนอร์
ชาวอาฟรีกาเนอร์ () คือชาติพันธุ์หนึ่งในประเทศแอฟริกาใต้‎ ซึ่งมีเชื้อสายของชาวดัตช์
สรุปเหรียญเอเชียนเกมส์ 2002
สรุปเหรียญเอเชียนเกมส์ 2002 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 2002 ที่ปูซาน เกาหลีใต้ ตั้งแต่วันที่ 29 กันยายน ถึง 20 ธันวาคม พ.ศ. 2545
สรุปเหรียญเอเชียนเกมส์ 1986
สรุปเหรียญเอเชียนเกมส์ 1986 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 1986 ที่โซล ประเทศเกาหลีใต้ ระหว่างวันที่ 20 กันยายน - 5 ตุลาคม ค.ศ. 1986
คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน
คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร เป็น หน่วยงานของรัฐ สังกัด มหาวิทยาลัยเทคโนโลยีราชมงคลอีสาน ได้มีรูปแบบการจัดการเรียนการสอนที่หลากหลาย (Multi technology Campus) เพื่อตอบสนองความต้องการของนักเรียน นักศึกษา และชุมชนในภาคตะวันออกเฉียงเหนือตอนบน
เมื่อวันที่ 30 ตุลาคม 2539 เปิดสอนหลักสูตร วท.บ. (สัตวศาสตร์) เรียนที่สถาบันวิจัยและฝึกอบรมการเกษตรสกลนคร
วอร์เนอร์บราเธอส์เรเคิดส์
วอร์เนอร์บราเธอส์เรเคิดส์ () เป็นค่ายเพลงอเมริกันในกลุ่มค่ายเพลงวอร์เนอร์มิวสิกกรุ๊ป บริษัทอิสระนี้ได้มีการซื้อขายในฐานะของวอร์เนอร์มิวสิกกรุ๊ป (WMG) ซึ่งเป็นบริษัทที่ใหญ่อันดับสามจากสี่ค่ายเพลงใหญ่ และเป็นบริษัทเพลงขนาดใหญ่ที่มีการซื้อขายหุ้นในตลาดหลักทรัพย์ของโลกในปัจจุบัน
กีฬาเฟสปิก 2002
กีฬาเฟสปิกเกมส์ 2002 การแข่งขันกีฬาเฟสปิก ครั้งที่ 8 จัดขึ้นที่ ปูซาน สาธารณรัฐเกาหลี ระหว่างวันที่ 26 ตุลาคม - 1 พฤศจิกายน พ.ศ. 2545 (ค.ศ. 2002)
สัญลักษณ์อย่างเป็นทางการของการแข่งขันเฟสปิกเกมส์ ครั้งที่ 8 มีสัญลักษณ์เป็นรูป
กีฬาเฟสปิกในครั้งนี้ บรรจุชนิดกีฬาทั้งหมด 19 ประเภทประเทศที่ได้รับเหรียญทองมากที่สุด 10 อันดับแรก ได้แก่
ลูโซโฟนีเกมส์
ลูโซโฟนีเกมส์ (; ) เป็นการแข่งขันกีฬาประเภทหนึ่งในกลุ่มประเทศที่ใช้ภาษาโปรตุเกสเป็นภาษาหลัก ซึ่งจัดขึ้นทุก 3 ปี
ตลาดวโรรส
ตลาดวโรรส หรือ "กาดหลวง" เป็นตลาดขนาดใหญ่ตั้งอยู่ในเขตอำเภอเมืองเชียงใหม่ จังหวัดเชียงใหม่ ตั้งขึ้นตามพระนามของเจ้าอินทวโรรสสุริยวงษ์ เจ้าผู้ครองนครเชียงใหม่ สร้างขึ้นในราวปี พ.ศ. 2453
ตลาดวโรรส เดิมเป็นที่ตั้งของ "ข่วงเมรุ" หรือสถานที่ปลงพระศพและเก็บพระอัฐิของเจ้านาย ต่อมาเจ้าดารารัศมี พระราชชายา ทรงมีพระดำริให้ย้ายกู่เก็บพระอัฐิไปยังสถานที่ที่เหมาะสมกว่าเดิมคือ บริเวณวัดสวนดอก และได้สร้างตลาดขึ้นในบริเวณดังกล่าว ด้วยทุน 1,800 รูปี ซึ่งกู้มาจากพระคลังข้างที่ โดยแบ่งออกเป็น 2,500 หุ้น ให้เจ้านายบุตรหลานของตระกูล ณ เชียงใหม่ ร่วมกันถือหุ้น
การบริหารกิจการในระยะแรก มี Mr.Arthur Lionel Queripel ชาวอังกฤษ เป็นผู้จัดการคนแรก ต่อมาเจ้ากาวิละวงศ์ ณ เชียงใหม่ และเจ้าพงษ์อินทร์ ณ เชียงใหม่ จึงได้เข้ามาทำหน้าที่ผู้จัดการตามลำดับ กระทั่งนายไกรศรี นิมมานเหมินท์ ได้ซื้อหุ้นที่กระจัดกระจายอยู่มารวมกันกลายเป็นผู้ถือหุ้นรายใหญ่ และเข้ามาบริหารงานกิจการตลาดอย่างสมบูรณ์
วันที่ 13 กุมภาพันธ์ พ.ศ. 2511 เกิดไฟไหม้ทำให้ตลาดวโรรสเสียหายทั้งหมด หลังจากนั้นจึงได้มีการก่อสร้างปรับปรุงตลาดขึ้นมาใหม่ และเปิดทำการค้าอย่างเป็นทางการอีกครั้ง ในวันที่ 19 มีนาคม พ.ศ. 2515
พจน์ เภกะนันทน์
พลตำรวจเอก พจน์ เภกะนันทน์ (26 พฤศจิกายน 2457 - 2536) อดีตอธิบดีกรมตำรวจ และอดีตสมาชิกวุฒิสภา
พลตำรวจเอกพจน์ (นามเดิม ฟอร์ด เภกะนันทน์) เกิดเมื่อวันพฤหัสบดีที่ 26 พฤศจิกายน พ.ศ. 2457 ที่ตำบลประตูชัย อำเภอเมืองนครศรีธรรมราช จังหวัดนครศรีธรรมราช เป็นบุตรชายของอำมาตย์โท พระวุฒิศาสตร์วินิจฉัย (ชิต เภกะนันทน์) และนางหลง หรือ จรูญ (สกุลเดิม ภู่นุภาพ)
และได้ถึงแก่อนิจกรรมเมื่อวันที่ 14 มิถุนายน พ.ศ. 2536 เวลา 1:15 น. สิริอายุได้ 79 ปี
พลตำรวจเอกพจน์เคยรับราชการในตำแหน่งผู้บัญชาการตำรวจสอบสวนกลางก่อนจะดำรงตำแหน่งอธิบดีกรมตำรวจ สืบต่อจากพลตำรวจเอก ประจวบ สุนทรางกูร ในปี 2517 ก่อนจะเกษียณอายุราชการในปี 2518
วันที่ 4 สิงหาคม 2511 พลตำรวจเอกพจน์ขณะดำรงตำแหน่งพลตำรวจโทได้รับโปรดเกล้าฯ ให้เป็นสมาชิกวุฒิสภา ในสมัยจอมพล ถนอม กิตติขจร เป็นนายกรัฐมนตรี
กวางคุณพ่อดาวีด
กวางคุณพ่อดาวีด หรือ กวางปักกิ่ง (; ; ) เป็นกวางชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Elaphurus"
กวางคุณพ่อดาวีด เป็นกวางชนิดที่พบได้เฉพาะในประเทศจีนเท่านั้น โดยกระจายพันธุ์อยู่ทางตอนกลางและตอนใต้ของลุ่มน้ำแยงซี ได้ชื่อว่า "ดาวีด" มาจากชื่อของบาทหลวงชาวฝรั่งเศส อาร์ม็อง ดาวีด ซึ่งเป็นชาวตะวันตกคนแรกที่พบเห็นและรู้จักกวางชนิดนี้
ชาวจีนมองว่า กวางคุณพ่อดาวีดเป็นสัตว์ที่แปลก โดยมีลักษณะ 4 ประการที่เหมือนหรือคล้ายคลึงกับสัตว์ชนิดต่าง ๆ ผสมผสานกัน (; ญี่ปุ่น: "shifuzō") คือ มีส่วนหัวเหมือนม้า, มีตีนเหมือนวัว, มีหางเหมือนลา และมีเขาเหมือนกวางแต่งองุ้มไปข้างหลัง
กวางคุณพ่อดาวีด เป็นกวางที่หากินในที่ราบลุ่มที่น้ำท่วมขังหรือสภาพพื้นที่ชุ่มน้ำ เช่น หนอง, บึง โดยกินหญ้าและตะไคร่น้ำเป็นอาหาร ในฤดูผสมพันธุ์ เมื่อเป็นสัด กวางตัวผู้จะตกแต่งเขาตัวเองด้วยใบไม้ต่าง ๆ ห้อยย้อยลงมา กวางตัวผู้จะต่อสู้กันด้วยความดุเดือดเพื่อแย่งชิงตัวเมีย ขณะที่กวางตัวเมียจะไม่มีเขา กวางคุณพ่อดาวีดจะผสมพันธุ์กันปีต่อปี ในขณะที่ลูกกวางที่เกิดขึ้นจากการผสมพันธุ์เมื่อปีที่แล้วยังไม่หย่านม แต่จะอยู่รวมกันเป็นฝูงในหมู่ลูกกวางด้วยกัน จึงทำให้หลีกเลี่ยงที่จะเผชิญกับกวางตัวผู้ที่ก้าวร้าว
ปัจจุบัน สถานะของกวางคุณพ่อดาวีดได้สูญพันธุ์ไปแล้วจากธรรมชาติ ในจีนคาดว่ามีจำนวนประชากรราว 2,500 ตัว ในเขตอนุรักษ์ การที่ยังมีกวางคุณพ่อดาวีดหลงเหลืออยู่นั้นเกิดจากในช่วงต้นศตวรรษที่ 20 กวางในธรรมชาติได้สูญพันธุ์ลงแล้ว แต่ยังมีการนำไปเลี้ยงและได้ขยายพันธุ์ในโบสถ์ของประเทศอังกฤษ ในทวีปยุโรป และได้นำส่งกลับมายังจีนจำนวน 40 ตัว ในปี ค.ศ. 1980 ซึ่งได้สืบพันธุ์มาจนถึงปัจจุบัน
พญาไร้ใบ
พญาไร้ใบ เป็นพืชในวงศ์ Euphorbiaceae กิ่งอ่อนสีเขียว แก่แล้วเป็นสีน้ำตาล กิ่งกลม อวบน้ำ ใบเดี่ยว ขนาดเล็กมากจนเหมือนไม่มีใบ ออกตามลำต้น ทำให้เห็นแต่ลำต้นเป็นสีเขียว มียางขาว ดอกออกเป็นช่อกระจุกที่ปลายยอด ดอกสีขาวอมเหลือง มีขน
พญาไร้ใบเป็นพืชมีพิษ ยางทำให้เกิดผื่นคัน บวมแดง รับประทานจะทำให้ปากขม คลื่นไส้ ทางเดินอาหารอักเสบอย่างรุนแรงและถ่ายเป็นเลือด ยางเข้าตาทำให้ตาบอด ยางใช้กำจัดหูด แต้มหัวริดสีดวงทวาร ใช้เป็นยาสมุนไพรในมาเลเซีย มีสารที่กดระบบภูมิคุ้มกันและส่งเสริมการเจริญของเนื้องอก และอาจนำไปสู่การเกิดมะเร็งได้
แมชชีนชอปเรเคิดดิงส์
แมชชีนชอปเรเคิดดิงส์ () เป็นค่ายเพลงที่ก่อตั้งขึ้นโดยสมาชิกของวงดนตรีร็อกชาวอเมริกัน ลิงคินพาร์ก ได้แก่ แบรด เดลสัน และ ไมค์ ชิโนะดะ ค่ายเพลงนี้มีชื่อเดิมที่รู้จักกันว่า "เดอะชิโนะดะอิมพรินต์" (The Shinoda Imprint) โดยนำมาจากชื่อของ ไมค์ ชิโนะดะ และได้เปลี่ยนชื่อเป็นชื่อใหม่ในปี พ.ศ. 2545 เนื่องด้วยสมาชิกวงลิงคินพาร์กคนอื่นได้เข้ามามีส่วนร่วมในการทำงานมากขึ้น ไมค์ ชิโนะดะ และ แบรด เดลสัน ได้พัฒนาให้ค่ายเพลงเป็น โปรดิวเซอร์เพลง และ ฝ่ายคัดสรรและพัฒนาศิลปิน ตามลำดับ โดยในปัจจุบันค่ายเพลงนี้กำลังอยู่ในช่วงหยุดชะงัก
ศิลปินส่วนหนึ่งที่อยู่ในสังกัดแมชชีนชอปเรเคิดดิงส์:
ศิลปินก่อนหน้าที่เซ็นสัญญากับค่ายเพลง:
ไมค์ ชิโนะดะ ได้กล่าวในบล็อกของเขาว่า ในเดือนมกราคม พ.ศ. 2552 แมชชีนชอปเรเคิดดิงส์จะอยู่ในช่วงหยุดชะงัก เนื่องจากความขัดแย้งระหว่างค่ายเพลงกับบริษัทแม่ วอร์เนอร์บราเธอร์สเรเคิดส์ โดยในวันที่ 23 พฤษภาคม พ.ศ. 2553 ไมค์ได้กล่าวว่าอาจจะเป็นไปได้ที่จะมีการออกจำหน่ายผลงานใหม่ และกำลังมองหาศิลปินในประเทศสหราชอาณาจักร
บุหงาเซิง
บุหงาเซิง เป็นพืชใน วงศ์ Annonaceae เป็นไม่พุ่มรอเลื้อย ใบเดี่ยว ด้านล่างของใบมีนวลจับอยู่ ดอกเดี่ยว มีกลีบ 6 กลีบ เรียงสองชั้น กลีบชั้นในประกบเป็นทรงสามเหลี่ยมแหลม กลิ่นหอมแรง ผลกลุ่ม มีผลย่อย 8-12 ผล ออกดอกช่วงมกราคม – สิงหาคม พบครั้งแรกที่จังหวัดเชียงใหม่ โดยหมอคาร์เมื่อเดือนมีนาคม พ.ศ. 2458 ใช้เป็นไม้ประดับ
บ้าบอ
บ้าบอ เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 "จุยซี" ประพันธ์คำร้องโดย ณัฐพล พุทธภาวนา แต่งทำนองโดย ณัฐพล พุทธภาวนา, ทรงพล จูประเสริฐ และเรียบเรียงโดย ทรงพล จูประเสริฐ, ซิลลี่ ฟูลส์ ออกจำหน่ายในวันที่ 17 มีนาคม พ.ศ. 2545
มิวสิกวีดีโอนี้ ถ่ายทำกันที่ สตูดิโอ 125 ย่านเหน่งจ๋าย กำกับโดย มนชนก สมใจเพ็ง เนื้อหาของเพลงออกทางเบื่อกับความเปลี่ยนไปของผู้หญิงสมัยใหม่ ซึ่งเรื่องมากเหมือนกัน โดยนำเอาผู้หญิงบางคน ซึ่งเป็นตัวแทนของความเรื่องมากวุ่นวาย มาใส่ไว้ในตัวโตเป็นร้อยๆ คน เมื่อผู้หญิงวุ่นวายเรื่องมากเท่าใด ความเป็นตัวของตัวเองก็เริ่มหายไป จนเหมือนคนไร้จิตวิญญาณ ควบคุมตัวเองไม่ได้ ตัวลอยขึ้น ลอยขึ้น และเมื่อมันถึงจุดทนไม่ได้ทีนี้ บ้าบอ สลัดตัวผู้หญิงหลุดออกไปให้หมด เพื่อความเป็นตัวเองจะได้กลับคืนมา
เพลง บ้าบอ ได้อันดับ 40 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 100 ประจำสัปดาห์ที่ 14 เริ่มตั้งแต่วันที่ 17 มีนาคม พ.ศ. 2545 - 16 มิถุนายน พ.ศ. 2545
วัดใจ
วัดใจ เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 "จุยซี" ประพันธ์คำร้องโดย ณัฐพล พุทธภาวนา, แต่งทำนองโดย ณัฐพล พุทธภาวนา และเทวฤทธิ์ ศรีสุข และเรียบเรียงโดย เทวฤทธิ์ ศรีสุข, ซิลลี่ ฟูลส์ ออกจำหน่ายในวันที่ 26 มีนาคม พ.ศ. 2545
ในปี พ.ศ. 2556 เพลง "วัดใจ" ได้เป็นเพลงประกอบซีรีส์เรื่อง "ฮอร์โมนส์ วัยว้าวุ่น" ซีซั่นที่ 1
เพลง ขี้หึง ได้อันดับ 67 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 100 ประจำสัปดาห์ที่ 13 เริ่มตั้งแต่วันที่ 7 กรกฎาคม พ.ศ. 2545 - 29 กันยายน พ.ศ. 2545
ในปี พ.ศ. 2554 ได้มีการร้องใหม่ ขับร้องโดย พัฒน์ชัย ภักดีสู่สุข นักร้องนำวงโปเตโต้ ถูกใช้เป็นเพลงประกอบโฆษณาโคคา-โคล่า
ฟุตบอลชิงถ้วยพระราชทานคิงส์คัพ ครั้งที่ 42
การแข่งขันฟุตบอลชิงถ้วยพระราชทานคิงส์คัพ ครั้งที่ 42 จัดวันที่ 23-26 มกราคม พ.ศ. 2556 โดยจะทำจับสลากประกบคู่ แข่งขันแบบแพ้คัดออก หาคู่ชิงชนะเลิศ และหาแชมป์ต่อไป โดยมีทีมเข้าร่วม 4 ทีม จะแข่งขันกันที่จังหวัดเชียงใหม่
ฟุตบอลชิงถ้วยพระราชทานคิงส์คัพ ครั้งที่ 41
ฟุตบอลชิงถ้วยพระราชทานคิงส์คัพ ครั้งที่ 41 จัดขึ้นระหว่างวันที่ 15-21 มกราคม พ.ศ. 2555 โดยจะทำการแข่งขันแบบพบกันหมดและทีมที่มีคะแนนมากที่สุดจะได้เป็นแชมป์ มีทีมเข้าร่วม 4 ทีมรอบพบกันหมด
ฟุตบอลชิงถ้วยพระราชทานคิงส์คัพ ครั้งที่ 40
ฟุตบอลชิงถ้วยพระราชทานคิงส์คัพ ครั้งที่ 40 ทำการแข่งขันระหว่างวันที่ 17-23 มกราคม พ.ศ. 2553 จัดขึ้นที่ สนามกีฬาเฉลิมพระเกียรติ 80 พรรษา 5 ธันวา 2550 นครราชสีมา โดยมีทีมเข้าร่วม 4 ทีม รอบพบกันหมด
ฟุตบอลชิงถ้วยพระราชทานคิงส์คัพ ครั้งที่ 38
ฟุตบอลชิงถ้วยพระราชทานคิงส์คัพครั้งที่ 38 จะถูกจัดขึ้นระหว่างวันที่ 22-28 ธันวาคม พ.ศ. 2550 โดยมีทีมเข้าร่วม 4 ทีม รอบพบกันหมด
รอบชิงชนะเลิศ
ฟุตบอลชิงถ้วยพระราชทานคิงส์คัพ ครั้งที่ 37
ฟุตบอลชิงถ้วยพระราชทานคิงส์คัพครั้งที่ 37 ระหว่างวันที่ 24-30 ธันวาคม พ.ศ. 2549 โดยมีทีมเข้าร่วม 4 ทีม
โดยในเดือนตุลาคมได้มีการวางแผน เชิญ 6 ประเทศร่วมแข่งขันร่วมกับทีมไทย 2 ทีม ซึ่งรวมถึง ทีมชาติพม่า ทีมชาติลาว และ ทีมชาติอินโดนีเซีย ที่ทางสมาคมฟุตบอลฯได้เปลี่ยนใจยกเลิกไป โดยทีมที่ร่วมแข่งขันนั้น ทีมชาติสิงคโปร์เป็นทีมที่มีอันดับโลกสูงสุด ตามอันดับของฟีฟ่า คืออันดับที่ 116 รองลงมาคือทีมไทย 125, คาซัคสถาน 135, และ เวียดนาม 160
ฟุตบอลชิงถ้วยพระราชทานคิงส์คัพ ครั้งที่ 36
คิงส์คัพ ครั้งที่ 36 นี่จัดการแข่งขันระหว่างวันที่ 24-30 ธันวาคม 2548 โดยมีทีมเข้าร่วมจาก 4 ประเทศ และการแข่งขันจัดในภาคใต้ของประเทศไทย ในจังหวัดกระบี่ พังงา และ ภูเก็ต โดยมีการแข่งขันในสาย และอันดับหนึ่งและอันดับสอง จะมาแข่งขันชิงชนะเลิศ โดยการแข่งขันนี้ไม่มีการชิงอันดับสาม
ฟุตบอลชิงถ้วยพระราชทานคิงส์คัพ ครั้งที่ 35
ฟุตบอลชิงถ้วยพระราชทานคิงส์คัพ ครั้งที่ 35 ระหว่างวันที่ 30 พฤศจิกายน - 1 ธันวาคม พ.ศ. 2547 มีทีมเข้าร่วมจาก 4 ประเทศ โดยทีมที่ชนะเลิศคือ ทีมชาติสโลวาเกีย โดยมีผลการแข่งขันดังนี้
ฟุตบอลชิงถ้วยพระราชทานคิงส์คัพ ครั้งที่ 31
ฟุตบอลชิงถ้วยพระราชทานคิงส์คัพ ครั้งที่ 31 ระหว่างวันที่ 20 กุมภาพันธ์-27 กุมภาพันธ์ พ.ศ. 2543 มีทีมเข้าร่วมจาก 4 ประเทศ
ฟุตบอลชิงถ้วยพระราชทานคิงส์คัพ ครั้งที่ 25
ฟุตบอลชิงถ้วยพระราชทานคิงส์คัพ ครั้งที่ 31 ระหว่างวันที่ - พ.ศ. 2537 มีทีมแข่งขันทั้งหมด 8 ทีม คือ
ตึกนิวยอร์กไทมส์
ตึกนิวยอร์กไทมส์ () คือตึกระฟ้าแห่งหนึ่งในด้านตะวันตกของมิดทาวน์ แมนฮัตตัน นครนิวยอร์ก สหรัฐอเมริกา ซึ่งสร้างเสร็จสมบูรณ์เมื่อ ค.ศ. 2007 ผู้เช่าหลักของตึกแห่งนี้คือ บริษัทนิวยอร์กไทมส์ ผู้ตีพิมพ์ เดอะนิวยอร์กไทมส์ และอินเตอร์เนชั่นแนลนิวยอร์กไทมส์ และหนังสือพิมพ์อื่นๆ การก่อสร้างคือโครงการร่วมกันของบริษัทนิวยอร์กไทมส์ ฟอเรสซิตี้เอ็นเตอร์ไพรส์ (Forest City Enterprises) และไอเอ็นจี (ING Real Estate)
โครงการนี้ถูกประกาศเมื่อวันที่ 13 ธันวาคม ค.ศ. 2001 โดยจะมีการสร้างอาคาร 52 ชั้น ทางด้านตะวันออกของถนนที่แปด (Eighth Avenue) และอยู่ระหว่างถนนที่สี่สิบและถนนที่สี่สิบเอ็ด ตรงข้ามอาคารสถานีรถโดยสารนครนิวยอร์ก โครงการนี้มีการเชื่อมต่อกับอาคารเฮียสท์ (Hearst Tower) โดยมีการขยายไปทางทิศตะวันออกที่กว้างขึ้นตามถนนที่แปด
อาคารได้รับการออกแบบโดยเรนโซ เปียโน และออกแบบภายในโดย Gensler ตัวอาคารมีความสูง 228 เมตร (748 ฟุต) จากถนนถึงยอดหลังคา ด้วยกำแพงภายนอกของอาคารทำให้มีความสูงเพิ่มขึ้นอีก 28 เมตร (92 ฟุต) รวมความสูง 260 เมตร (840 ฟุต) ถ้ารวมเสาอากาศมีความสูงเพิ่มเป็น 319 เมตร (1,046 ฟุต) ใน ค.ศ. 2008 อาคารนี้ถูกตัดอันดับให้มีความสูงร่วมกับตึกไครส์เลอร์ ในฐานะอาคารที่สูงอันดับ 4 ของนครนิวยอร์ก รองจากวันเวิลด์เทรดเซ็นเตอร์ เอ็มไพร์สเตต แบงค์ออฟอเมริกาทาวเวอร์ แม้ว่าอาคารวันเวิลด์เทรดเซ็นเตอร์ในขณะนั้นจะยังสร้างไม่เสร็จ แต่มีความสูงของอาคารมากกว่า ตึกนิวยอร์กไทมส์ยังเป็นอาคารที่สูงที่สุดอันดับ 7 ของสหรัฐอเมริกา
อาคารสร้างในรูปแบบกรอบเหล็ก และรูปไม้กางเขน โดยมีแท่งโลหะสร้างเป็นกรอบภายนอกอาคารล้อมรอบกำแพงกระจกทางด้านตะวันออก ตก และใต้ มีการเพิ่มแท่งโลหะจากฐานสู่ยอดบน ซึ่งทำให้มีการโปร่งใสของตัวอาคารที่มากขึ้น การทำกรอบและการล้อมด้วยเหล็กนั้น เผยให้เห็นการหยักทั้งสี่มุมของตัวอาคารเป็นรูปคล้ายไม้กางเขน
นรีกุล เกตุประภากร
นรีกุล เกตุประภากร (เกิด 26 กรกฎาคม พ.ศ. 2540) ชื่อเล่น ฟรัง เป็นนักแสดงชาวไทย เป็นที่รู้จักกันดีในละครซีรีส์เรื่อง ฮอร์โมนส์ วัยว้าวุ่น ในบท ออย และภาพยนตร์เรื่อง เมย์ไหน..ไฟแรงเฟร่อ ในบท มิ้ง รวมถึงละครซีรีส์เรื่อง “Shoot! I Love You ปิ้วยิงปิ๊งเธอ”
นรีกุล เกตุประภากร เกิดที่กรุงเทพมหานคร เป็นบุตรคนโตของครอบครัว มีน้องชายสองคน ชื่อ ปอนด์ และ ยูโร เธอจบการศึกษาระดับประถมศึกษาถึงมัธยมศึกษาตอนต้นที่โรงเรียนเซนต์โยเซฟคอนเวนต์ ภาคภาษาอังกฤษ ระดับมัธยมปลายที่โรงเรียนเตรียมอุดมศึกษา แผนการเรียน วิทยาศาสตร์-คณิตศาสตร์ คุณภาพชีวิต ปัจจุบันกำลังศึกษาระดับอุดมศึกษาที่คณะแพทยศาสตร์ จุฬาลงกรณ์มหาวิทยาลัย
ก่อนเป็นนักแสดงเรื่องฮอร์โมนนั้น เคยทำงานในวงการบันเทิง เช่น เป็นนักเรียนผู้ช่วยผู้เข้าแข่งขัน ในรายการ ถ้าคุณแน่? อย่าแพ้ เด็ก (ประถม)! ขณะเรียนอยู่ชั้นประถมศึกษาปีที่ 6 และเข้าประกวด Utip Freshy Idol 5 ปี 2556 ได้รางวัลชนะเลิศอันดับ 1 รวมถึงถ่ายแบบนิตยสารต่าง ๆ ปัจจุบันเธอเป็นนักแสดงสังกัด นาดาวบางกอก
มิวสิกวิดิโอ
รถแทรกเตอร์
รถแทรกเตอร์ () เป็นยานพาหนะวิศวกรรมออกแบบมาเพื่อออกแรงฉุดลาก (หรือทอร์ก) โดยเฉพาะ ที่ความเร็วต่ำ มีจุดประสงค์เพื่อลากรถลากหรือเครื่องยนต์ที่ใช้ในการเกษตรหรือการก่อสร้าง โดยทั่วไป คำดังกล่าวใช้อธิบายยานพาหนะในไร่นาที่ช่วยผลิตพลังงานกลและออกแรงดึงโดยใช้เครื่องยนต์เพื่อทำการเกษตร โดยเฉพาะการไถนา ซึ่งทำมาแต่เดิม แต่ปัจจุบันใช้ได้กับงานที่หลากหลายมากขึ้น เครื่องมือการเกษตรอาจพ่วงอยู่ข้างหลังหรือผูกติดกับรถแทรกเตอร์ และรถแทรกเตอร์จะผลิตแรงถ้าอุปกรณ์เหล่านั้นทำงานด้วยเครื่องยนต์เหมือนกัน
คำว่า "แทรกเตอร์" มาจากคำนามภาษาละตินที่แสดงความเป็นผู้กระทำว่า "trahere" หมายถึง "การดึง" การใช้คำนี้ครั้งแรกที่มีการบันทึกไว้มีความหมายว่า "เครื่องยนต์หรือยานพาหนะสำหรับลากเกวียนหรือคันไถ" ปรากฏในปี ค.ศ. 1901 แทนที่คำว่า "เครื่องยนต์หัวลาก" (traction engine) ที่เคยใช้ก่อนหน้านั้น (ค.ศ. 1859)
เด่นคุณ งามเนตร
เด่นคุณ งามเนตร (ชื่อเล่น: อ้วน, คุณ ; เกิด: วันพุธที่ 20 เมษายน พ.ศ. 2537) นักแสดง นายแบบชาวไทย มีผลงานภาพยนตร์เรื่อง "ฮักนะ 'สารคาม" และละครทางสถานีโทรทัศน์ไทยทีวีสีช่อง 3​
กำลัง​คบหา​ดูใจ​กับรุ่นพี่​นักร้อง​สาว​ แกรนด์​ กรณ์ภัสสร ด้วยเศียรเกล้า￼￼ หรือ​ แกรนด์​ เดอะสตาร์​ 5
เด่นคุณ งามเนตร ชื่อเล่นว่า อ้วน หรือ คุณ มีชื่อจริงแต่เดิมว่า วิภู งามเนตร เกิดเมื่อ 20 เมษายน พ.ศ. 2537 ที่จังหวัดอุบลราชธานี เขามีพี่ชายสองคน สำเร็จการศึกษาระดับมัธยมศึกษาจากโรงเรียนเบ็ญจะมะมหาราช จังหวัดอุบลราชธานี ระหว่างที่เขาศึกษานั้นก็เป็นนักกีฬาปิงปอง, นักดนตรีในวงโยธวาธิต และเป็นดรัมเมเยอร์
เมื่อ พ.ศ. 2555 เข้าศึกษาคณะนิเทศศาสตร์ สาขาภาพยนตร์และวิดีทัศน์ มหาวิทยาลัยรังสิต
เด่นคุณก้าวเข้าสู่วงการขณะอายุ 16 ปี ด้วยการไปแคสติ้งงานที่เพื่อนแนะนำมา ก่อนจะมีผลงานชิ้นแรกคือได้แสดงภาพยนตร์เรื่อง "ฮักนะ 'สารคาม" ในบท แก่น และได้เข้ามาเป็นเด็กในสังกัดของ ศุภชัย ศรีวิจิตร ตั้งแต่ พ.ศ. 2555 และได้เซ็นสัญญาเป็นนักแสดงของช่อง 3 ผลงานละครเรื่องแรกคือเรื่อง "หลบผีผีไม่หลบ" ก่อนจะมาแจ้งเกิดอย่างเต็มตัวจากละครเรื่อง "เพลิงฉิมพลี" ในบท แสงคำ และมีงานต่อเนื่องจากนั้นคือ "หวานใจนายกระจอก" รับบทเป็น ภูพิง เป็นพระเอกเต็มตัวเรื่องแรก
ลูโซโฟนีเกมส์ 2006
กีฬาลูโซโฟนีเกมส์ 2006 () จัดขึ้นที่เขตบริหารพิเศษมาเก๊าของประเทศจีน ระหว่างวันที่ 7-15 ตุลาคม พ.ศ. 2549
" ประเทศอิเควทอเรียลกินีถูกคัดออกจากการแข่งขัน"
ศาสนาพุทธกับทฤษฎีวิวัฒนาการ
เนื่องจากไม่มีหลักสำคัญทางพุทธศาสนาที่ค้านกับทฤษฎีวิวัฒนาการ ชาวพุทธเป็นจำนวนมากยอมรับหลักวิทยาศาสตร์ข้อนี้ได้
แต่คำถามเกี่ยวกับความที่โลก (เอกภพ) มีที่สุดหรือไม่มีที่สุด เที่ยงหรือไม่เที่ยง โดยทั่วไปเป็นปัญหาในปัญหา 10 อย่างที่พระพุทธเจ้าไม่ทรงพยากรณ์ เพราะไม่เป็นประโยชน์ต่อข้อปฏิบัติให้ถึงมรรคผลนิพพาน
เพราะเหตุนั้น ชาวพุทธบางพวกไม่ใส่ใจในปัญหาเหล่านี้ว่ามีประโยชน์เพื่อการพ้นทุกข์ทั้งของตนและผู้อื่น
ส่วนองค์ทะไลลามะทรงปฏิเสธวิวัฒนาการที่มาจากการคัดเลือกโดยธรรมชาติว่า
ซึ่งเป็นคำกล่าวที่มีนักวิชาการอธิบายว่า องค์ทะไลลามะได้ตรัสเช่นนี้ก็เพราะว่า การเวียนว่ายตายเกิดนั้นเป็นผลของกรรม ตามหลักของศาสนาพุทธ
ท่านอนาคาริก ธรรมปาละได้เคยกล่าวไว้ว่า "ทฤษฎีวิวัฒนาการเป็นคำสอนที่สืบมาตั้งแต่โบราณจากพระพุทธเจ้า"
ในพระไตรปิฎก มัชฌิมนิกาย มัชฌิมปัณณาสก์ จูฬมาลุงกยโอวาทสูตร พระผู้มีพระภาคเจ้าได้ตรัสตอบท่านพระมาลุงกยบุตรในปัญหาเรื่องโลกไว้ว่า
ข้ออุปมาว่าด้วยลูกศรนี้ มักจะใช้แสดงคำสอนของพระพุทธเจ้าเกี่ยวกับ "ผู้ปฏิบัติที่เกี่ยวพันตนเองในเรื่องกำเนิดของโลกและเรื่องอื่น ๆ แล้วพลาดจากเป้าหมายของทางปฏิบัติ"
นอกจากนั้นแล้ว ยังมีชาวพุทธที่คัดค้านทฤษฎีวิวัฒนาการของดาร์วินเพราะเป็นลัทธิวัตถุนิยม (หรือเรียกอีกอย่างหนึ่งว่า สสารนิยม) 
พระพุทธเจ้าโดยมากก็ทรงนิ่งไม่พยากรณ์ปัญหาเกี่ยวกับกำเนิดโลก
และยังกล่าวได้อีกด้วยว่า เรื่องนี้ไม่สำคัญ หรือว่า สามารถตีความหมายอัคคัญสูตร (ที่จะกล่าวต่อไป) ว่า เป็นเรื่องแสดงกระบวนการวิวัฒนาการอย่างคร่าว ๆ
นอกจากนี้ยังมีกลุ่มชนอื่น ๆ อีกที่มีความเห็นต่าง ๆ กันเป็นอย่างอื่นเป็นต้นว่า
ในอัคคัญสูตรในพระไตรปิฎก ทีฆนิกาย ปาฏิกวรรค
พระพุทธเจ้าได้ทรงพยากรณ์อย่างละเอียดพิศดารเกี่ยวกับเรื่องนี้ คือพระพุทธเจ้าได้ตรัสกับวาเสฏฐะสามเณรและภารทวาชะสามเณรผู้มีชาติเป็นพราหมณ์ไว้ว่า
ในชุมชนที่มีศรัทธาว่า พระพุทธเจ้าทรงเป็นพระสัพพัญญู คือทรงสามารถรู้โลกได้ทุกอย่างตามปรารถนา และสิ่งที่พระองค์รู้นั้นย่อมเป็นความจริงโดยส่วนเดียว นี้เป็นหลักฐานคัดค้านทฤษฎีวิวัฒนาการโดยตรง เพราะทรงแสดงการกำเนิดของมนุษย์มาจากพรหมโดยตรงพร้อมกับการเกิดของโลกโดยประมาณ ไม่ได้ผ่านวิวัฒนาการของสัตว์โดยประการต่าง ๆ 
แต่สำหรับหลายคน เพราะว่า พระพุทธองค์ดูเหมือนจะทรงแสดงแบบจำลองของโลก ที่เอกภพมีการหดตัวลง (โลกเสื่อม) การขยายออก (โลกเจริญ) ในชั่วระยะเวลายาวนาน คำพรรณนานี้ดูเหมือนจะเข้ากับแบบจำลองทางวิทยาศาสตร์ในเรื่องการขยายตัวของเอกภพและบิกแบง
และหลาย ๆ คนก็รู้สึกว่า อัคคัญสูตรไม่ควรที่จะตีความตรง ๆ
ตัวอย่างเช่น มีเว็บไซต์เกี่ยวกับพุทธที่พิมพ์ข้อความว่า
แขวงอาซาฮิ (โยโกฮามะ)
แขวงอาซาฮิ () เป็น 1 ใน 18 แขวงการปกครองของนครโยโกฮามะ จังหวัดคานางาวะ ในแขวงนี้มีสิ่งที่น่าสนใจคือสวนสัตว์โยโกฮามะ
ลูโซโฟนีเกมส์ 2009
กีฬาลูโซโฟนีเกมส์ 2009 () จัดขึ้นที่ลิสบอนของประเทศโปรตุเกส
ลูโซโฟนีเกมส์ 2014
กีฬาลูโซโฟนีเกมส์ 2014 จัดขึ้นที่กัวของประเทศอินเดีย
ลูโซโฟนีเกมส์ 2017
กีฬาลูโซโฟนีเกมส์ 2017 () จะจัดขึ้นที่กรุงมาปูโต, ประเทศโมซัมบิก
อิชตาดีอูดูซิงเปตู
อิชตาดีอูดูซิงเปตู () เป็นสนามกีฬาอเนกประสงค์ตั้งอยู่ที่ซิงเปตู ซึ่งเป็นย่านรอบนอกของกรุงมาปูโต ประเทศโมซัมบิก สร้างขึ้นโดยได้รับความช่วยเหลือด้านการเงินจากรัฐบาลจีน และเปิดใช้เมื่อวันที่ 23 มกราคม ค.ศ. 2011 ปัจจุบันสนามแห่งนี้ใช้จัดการแข่งขันฟุตบอลเป็นหลัก นอกจากนี้ยังเป็นสนามกีฬาหลักของการแข่งขันกีฬาออลล์-แอฟริกาเกมส์ 2011 และลูโซโฟนีเกมส์ 2017 อีกด้วย
แกรนด์ พระราม 9
เดอะ แกรนด์ พระราม 9 เป็นโครงการพัฒนาย่านธุรกิจและพื้นที่พาณิชยกรรมแบบประสมในกรุงเทพมหานคร บนพื้นที่ 73 ไร่ บริเวณถนนพระราม 9 ซอย 3 ใกล้แยกพระราม 9 ในพื้นที่แขวงห้วยขวาง เขตห้วยขวาง กรุงเทพมหานคร บริหารงานโดย บริษัท แกรนด์ คาแนล แลนด์ จำกัด (มหาชน) ในเครือของเซ็นทรัลพัฒนา
ภายในโครงการเดอะ แกรนด์ พระราม 9 มีการแบ่งพื้นที่ภายในโครงการออกเป็นหลายส่วนตามจุดประสงค์ของการใช้พื้นที่ ซึ่งพื้นที่ทั้งหมดประกอบไปด้วย
เซ็นทรัลพลาซา แกรนด์ พระราม 9 เป็นศูนย์การค้าขนาดใหญ่ ศูนย์การค้าพื้นที่ 214,000 ตารางเมตร เปิดให้บริการเมื่อวันที่ 14 ธันวาคม พ.ศ. 2554
กีฬาเยาวชนเฟสปิก 2003
กีฬาเยาวชนเฟสปิก ครั้งที่ 1 การแข่งขันกีฬาเฟสปิกสำหรับเยาวชนผู้พิการ จัดขึ้นที่ เกาลูน และ ชาติน ฮ่องกง ระหว่างวันที่ 23 - 27 กันยายน พ.ศ. 2546 (ค.ศ. 2003)
ระเทศที่เข้าร่วมการแข่งขันมี 15 ประเทศ รวมส่งนักกีฬาทั้งหมด 302 คน.
five sports are on the program:
The table is ordered by the number of gold medals the athletes from a nation have won (in this context, a "nation" is an entity represented by an International Paralympic Committee).
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
เดอะ พระราม 9 ซุปเปอร์ ทาวเวอร์ แอท เดอะ แกรนด์ พระราม 9
เดอะ พระราม 9 ซุปเปอร์ ทาวเวอร์ แอท เดอะ แกรนด์ พระราม 9 () เป็นตึกระฟ้าในประเทศไทย สร้างในพื้นที่โครงการเดอะ แกรนด์ พระราม 9 โดยบริษัท แกรนด์ คาแนล แลนด์ จำกัด (มหาชน) หรือ จีแลนด์ เป็นเจ้าของโครงการ ตัวอาคารมีความสูง 615 เมตร และมีจำนวนชั้น 125 ชั้น แบ่งออกเป็น 4 ส่วนหลัก คือ ศูนย์ประชุม อาคารสำนักงานระดับสูง พื้นที่ค้าปลีก และโรงแรม เมื่อสร้างเสร็จจะเป็นอาคารที่สูงที่สุดในประเทศไทยและในอาเซียน อีกทั้งเป็นอาคารแรกในประเทศไทยที่มีความสูงมากกว่า 100 ชั้น โดยบริษัทใช้เงินลงทุนเฉพาะอาคารดังกล่าว 18,000 ล้านบาท
เดอะ ซุปเปอร์ ทาวเวอร์ แอท เดอะ แกรนด์ พระราม 9 ออกแบบโดยบริษัท สถาปนิก 49 จำกัด (A49) โดยมีบริษัท สกิดมอร์, โอวิงส์ และเมอร์ริล ที่เป็นผู้ออกแบบอาคารวิลลิสทาวเวอร์ วันเวิลด์เทรดเซ็นเตอร์ และบุรจญ์เคาะลีฟะฮ์ เป็นที่ปรึกษาโครงการ ตัวอาคารใช้แนวคิดอนุรักษ์พลังงาน ตามมาตรฐาน LEED ตัวอาคารมีกระจกฉนวนกันความร้อนหุ้มภายนอก ส่วนภายในมีระบบส่งจ่ายอากาศแบบ VAV นอกจากนี้ตัวอาคารยังสามารถรองรับแรงแผ่นดินไหวและมีระบบแจ้งเหตุฉุกเฉินอีกด้วย
อย่างไรก็ตามโครงการกลับไม่คืบหน้าตามแผนที่วางไว้ จนเมื่อวันที่ 12 กันยายน พ.ศ. 2561 บริษัท เซ็นทรัลพัฒนา จำกัด (มหาชน) ได้มีประกาศซื้อหุ้นสามัญของบริษัท แกรนด์ คาแนล แลนด์ จำกัด (มหาชน) ผู้พัฒนาโครงการ ด้วยวิธีการทำข้อเสนอขอซื้อหุ้นคืนทั้งหมด (Tender Offer) เพื่อแปลงสภาพบริษัทกลับเป็นบริษัทจำกัด และถอนบริษัทออกจากตลาดหลักทรัพย์แห่งประเทศไทย โดยจุดประสงค์เพื่อต้องการกรรมสิทธิ์ในโครงการ ที่ดิน และอสังหาริมทรัพย์ที่กลุ่มแกรนด์ คาแนล แลนด์ ถือครองอยู่ทั้งหมด รวมถึงโครงการเดอะ ซุปเปอร์ ทาวเวอร์ แอท เดอะ แกรนด์ พระราม 9 ทั้งนี้เซ็นทรัลพัฒนาจะทำการศึกษาความเป็นไปได้ในการลงทุนใหม่ทั้งหมด โดยเฉพาะโครงการนี้ และอาจจะมีการปรับแบบบโครงการ หรือยกเลิกโครงการเพื่อนำเอาที่ดินไปพัฒนาเป็นโครงการอื่นที่คุ้มค่ามากกว่า
Filopaludina martensi
Filopaludina martensi เป็นมอลลัสคาประเภทหอยฝาเดี่ยว จำพวกหอยขม (Viviparidae) ชนิดหนึ่ง
พบในน้ำจืดมีขนาดเล็ก เปลือกเป็นเกลียวกลมยอดแหลม เปลือกหนาและแข็ง ผิวชั้นนอกเป็นสีเขียวแก่ ฝาปิดเปลือกเป็นแผ่นกลม ตีนใหญ่ จะงอยปากสั้นทู่ ตามีสีดำอยู่ตรงกลางระหว่างโคนหนวด ตัวผู้มีหนวดเส้นข้างขวาพองโตกว่าเส้นข้างซ้าย ลักษณะพิเศษของหอยชนิดนี้ จะมีอวัยวะเพศทั้งเพศผู้และเพศเมียอยู่ในตัวเดียวกัน ออกลูกเป็นตัว และผสมพันธุ์ได้ด้วยตัวเองเมื่ออายุได้ 60 วัน ออกลูกเป็นตัวครั้งละประมาณ 40-50 ตัว หอยที่ออกมาใหม่ ๆ มีวุ้นหุ้มอยู่ แม่หอยจะใช้หนวดแทงวุ้นจนแตก เพื่อให้ลูกหอยหลุดออกจากวุ้น หอยขมสามารถเคลื่อนไหวได้ทันทีเมื่อออกจากตัวแม่ จะพบเห็นชุกชุมอยู่ในช่วงเดือนธันวาคม-พฤษภาคม มักอาศัยในแหล่งน้ำจืด เช่น คู, คลอง, หนอง, บึง ที่น้ำไม่ไหลแรงและเป็นน้ำนิ่ง มีระดับความลึกตั้งแต่ 10 เซนติเมตร ถึง 2 เมตร มักเกาะอยู่กับพันธุ์ไม้น้ำ, เสาหลัก, ตอไม้ หรือตามพื้น กินอาหารจำพวกสาหร่าย และอินทรีย์สาร หรือเศษใบไม้ใบหญ้าผุ ๆ ในน้ำ รวมทั้งซากอินทรีย์ที่เน่าเปื่อยและผงตะกอนที่จมอยู่ตามผิวดิน
นับเป็นหอยขมชนิดที่พบได้แพร่หลายมากที่สุดในประเทศไทย และยังพบได้ในภูมิภาคใกล้เคียง เช่น ลาว, กัมพูชา, อินโดนีเซีย, มาเลเซีย และเวียดนาม โดยชนิดต้นแบบพบในประเทศไทย ขณะที่ยังใช้ชื่อประเทศว่า "สยาม" อยู่
นิยมนำมาปรุงเป็นอาหารต่าง ๆ ในตำรับอาหารไทย เช่น แกงคั่วหอยขม มีการส่งเสริมให้มีการเพาะเลี้ยงกันเป็นสัตว์เศรษฐกิจ และยังมีความเชื่อด้วยว่า หากใครได้ปล่อยหอยชนิดนี้ลงกลับสู่ธรรมชาติ จะนำความขมขื่นให้หมดไป
สหพันธ์สาธารณรัฐอาหรับ
สหพันธ์สาธารณรัฐอาหรับ ( "Ittiħād Al-Jumhūriyyāt Al-`Arabiyya") เป็นความพยายามรวมลิเบีย อียิปต์และซีเรียของมูอัมมาร์ อัล-กัดดาฟี แม้จะได้รับการรับรองจาก การลงประชามติเกี่ยวกับสหพันธ์สาธารณรัฐอาหรับ พ.ศ. 2514 ในวันที่ 1 กันยายน พ.ศ. 2514 ทั้งสามประเทศยังไม่ตกลงที่จะรวมตัวกันอย่างจริงจัง การเป็นสหพันธ์กินเวลาตั้งแต่ 1 มกราคม พ.ศ. 2515 ถึง 19 พฤศจิกายน พ.ศ. 2520
ประเทศนี้เป็นคนละประเทศกับ สหสาธารณรัฐอาหรับ (พ.ศ. 2501 - 2504) ซึ่งเป็นการรวมตัวกันของ อียิปต์ และซีเรีย.
มีการลงประชามติในอียิปต์ ลิเบีย และ ซีเรียพร้อมกันเมื่อวันที่ 1 กันยายน ค.ศ. 1971. โดยการลงประชามติในอียิปต์ มีผู้เห็นชอบ 99.9% การลงประชามติในลิเบีย มีผู้เห็นชอบ 98.6% ขณะที่การลงประชามติในซีเรีย มีผู้เห็นชอบ 96.4%
ศรีสุข มหินทรเทพ
พลตำรวจเอก ศรีสุข มหินทรเทพ (19 มกราคม 2460 - 2536) อดีตรองปลัดกระทรวงมหาดไทย อดีตอธิบดีกรมตำรวจ และอดีตผู้บัญชาการโรงเรียนนายร้อยตำรวจ
พลตำรวจเอกศรีสุขเกิดเมื่อ 19 มกราคม 2460 ที่เขตดุสิต กรุงเทพมหานคร เป็นบุตรชายของรองอำมาตย์โท ขุนสวัสดิ์ประภา (ศรีสวัสดิ์ มหินทรเทพ) กับเรียม มหินทรเทพ บิดาเป็นพระโอรสในเจ้าศรีสญชัย พระราชโอรสในพระเจ้ามหินทรเทพนิภาธร หรือ เจ้าอุ่นคำ โดยพลตำรวจเอกศรีสุขมีศักดิ์เป็นหลานอาของพลตำรวจเอกไสว ไสวแสนยากร
พลตำรวจเอกศรีสุขถึงแก่อสัญกรรมเมื่อปี 2536 ขณะอายุได้ 76 ปี
พลตำรวจเอกศรีสุขเคยรับราชการในตำแหน่งผบ.โรงเรียนนายร้อยตำรวจในช่วงปี 2500-02 ก่อนจะดำรงตำแหน่งอธิบดีกรมตำรวจในวันที่ 1 ตุลาคม พ.ศ. 2518 และได้รับพระราชทานยศพลตำรวจเอกในวันเดียวกัน แต่ดำรงตำแหน่งได้เพียง 1 ปีก็พ้นจากตำแหน่งและถูกโยกย้ายให้เป็นรองปลัดกระทรวงมหาดไทยโดยมีพลตำรวจโท มนต์ชัย พันธุ์คงชื่น รองอธิบดีกรมตำรวจขึ้นมาดำรงตำแหน่งอธิบดีกรมตำรวจสืบต่อมาเมื่อวันที่ 8 พฤศจิกายน พ.ศ. 2519
อิชตาดีอูกังปูดิชปูร์ตีวู
อิชตาดีอูกังปูดิชปูร์ตีวู () เป็นสนามกีฬาอเนกประสงค์ตั้งอยู่ที่เขตบริหารพิเศษมาเก๊าของประเทศจีน ใช้จัดงานลูโซโฟนีเกมส์ 2006
อัลติสอาเรนา
อัลติสอาเรนา () เป็นสังเวียนหรือลานแสดงอเนกประสงค์ในร่ม (multi-purpose indoor arena) ตั้งอยู่ที่กรุงลิสบอน ประเทศโปรตุเกส สร้างขึ้นเพื่อใช้จัดการแสดงนิทรรศการนานาชาติ ค.ศ. 1998 อัลติสอาเรนาเป็นลานแสดงในร่มที่ใหญ่ที่สุดแห่งหนึ่งในสหภาพยุโรป เดิมมีชื่อว่า ปาวิลเยาดาอูตูปียา () และ ปาวิลเยาอาตลังตีกู () และเปลี่ยนมาใช้ชื่อ แม็วอาเรนา () เมื่อปี ค.ศ. 2013 ตามชื่อผู้สนับสนุนหลักคือ แม็ว () ซึ่งเป็นบริษัทผู้ให้บริการด้านโทรคมนาคมรายหนึ่งในโปรตุเกส แล้วเปลี่ยนมาใช้ชื่อปัจจุบันในเดือนตุลาคม ค.ศ. 2017 หลังจากบริษัทโทรคมนาคมอัลติสได้เข้าซื้อกิจการของแม็ว
สนามกีฬามหาวิทยาลัยลิสบอน
สนามกีฬามหาวิทยาลัยลิสบอน () เป็นสนามกีฬาอเนกประสงค์ตั้งอยู่ในมหาวิทยาลัยลิสบอน กรุงลิสบอน ประเทศโปรตุเกส ใช้จัดงานลูโซโฟนีเกมส์ 2009
ปลาบู่น้ำตกเดาส์ปิลุส
ปลาบู่น้ำตกเดาส์ปิลุส (; ) เป็นปลาน้ำจืดขนาดเล็กชนิดหนึ่ง เป็นปลาจำพวกปลาบู่น้ำตก
มีความยาวโดยเฉลี่ย 4-5 เซนติเมตร พบกระจายพันธุ์ได้ในฮ่องกง, ตอนใต้ของจีน และในตอนเหนือของเวียดนาม โดยแถบเมืองดานัง มีชนิดที่มีความใกล้เคียงกันมาก โดยใช้ชื่อวิทยาศาสตร์ว่า "Rhinogobius" cf. "duospilus" พบได้แถวรอบ ๆ ภูเขาบักหมา ซึ่งสามารถแบ่งออกได้เป็น 2 ประเภทด้วยกัน
นิยมเลี้ยงเป็นปลาสวยงามเช่นเดียวกับปลาบู่น้ำตกชนิดอื่น ๆ สามารถปรับตัวให้เข้ากับสถานที่เลี้ยงได้ง่าย ชอบน้ำที่มีอุณหภูมิประมาณ 24 องศาเซลเซียส สามารถผสมพันธุ์กันในที่เลี้ยงได้ โดยจะเริ่มจับคู่เมื่ออุณหภูมิน้ำอยู่ที่ 18 องศาเซลเซียส กินอาหารสด เช่น ไรทะเล เป็นอาหาร สามารถเลี้ยงรวมกันเป็นกลุ่มเล็ก ๆ ได้ในอัตราตัวผู้ 2 ตัวต่อตัวเมีย 3 ตัว ในตู้ปลาขนาด 60 ลิตร ปลาบู่น้ำตกเดาส์ปิลุสจะแสดงออกถึงสีสันและสวยงามยามก้าวร้าวหรือจับคู่ เพื่อแสดงอาณาเขตจะแผ่ครีบออกซึ่งมีสีสันสวยงาม
จังหวัดท้ายบิ่ญ
ท้ายบิ่ญ () เป็นจังหวัดชายฝั่งทะเลภาคตะวันออกในภูมิภาคดินดอนสามเหลี่ยมปากแม่น้ำแดง ทางตอนเหนือของประเทศเวียดนาม ห่างจากเมืองนามดิ่ญประมาณ 18 กิโลเมตร ห่างจากเมืองไฮฟองประมาณ 70 กิโลเมตร และห่างจากกรุงฮานอยประมาณ 110 กิโลเมตร
จังหวัดท้ายบิ่ญแบ่งออกเป็น 1 นคร (ท้ายบิ่ญ) และ 7 อำเภอ
แม้ว่าจะตั้งอยู่ในใจกลางของดินดอนสามเหลี่ยมปากแม่น้ำแดง แต่ในอดีต ท้ายบิ่ญถือเป็นเกาะล้อมรอบด้วยแม่น้ำขนาดใหญ่ 3 สาย และเป็นจังหวัดเดียวที่ไม่เคยถูกรวมหรือแยกพื้นที่ออกจากกัน ทำให้ผู้คนในท้ายบิ่ญมีวัฒนธรรมที่เป็นเอกลักษณ์
ชื่อของจังหวัดมาจากศัพท์จีน-เวียดนาม 太平 แปลว่า "สันติภาพที่ยิ่งใหญ่"
นักรังสีการแพทย์
นักรังสีการแพทย์ หรือ นักรังสีเทคนิค (Radiologic technologist, Radiographer) คือผู้ปฏิบัติงานเกี่ยวกับงานรังสีการแพทย์ ทั้งด้านรังสีวินิจฉัย, รังสีรักษา และเวชศาสตร์นิวเคลียร์ผู้ที่เป็นนักรังสีการแพทย์ ต้องเป็นผู้ได้รับใบอนุญาตประกอบโรคศิลปะสาขารังสีเทคนิค ต้องจบการศึกษาในปริญญาวิทยาศาสตร์บัณฑิต (รังสีเทคนิค) โดยในประเทศไทยปัจจุบันมีสถาบันการศึกษาที่เปิดสอนสาขาวิชารังสีเทคนิค ดังนี้
วอลเลย์บอลยุวชนหญิงชิงแชมป์เอเชีย 2014
วอลเลย์บอลยุวชนหญิงชิงแชมป์เอเชีย 2014 ซึ่งมีกำหนดจะจัดขึ้นที่ศูนย์การค้าเดอะมอลล์นครราชสีมา, นครราชสีมา, ประเทศไทย ระหว่างวันที่ 11–19 ตุลาคม 2557 การแข่งขันเป็นส่วนหนึ่งของวอลเลย์บอลยุวชนชิงแชมป์เอเชีย
แบ่งกลุ่มโดยอาศัยอันดับจากวอลเลย์บอลยุวชนหญิงชิงแชมป์เอเชีย 2012
"* ถอนตัวออกจากการแข่งขัน"
รายชื่อนักกีฬา
Marina Takahashi, Shiori Aratani, Airi Miyabe, Manami Mandai, Kanoha Kagamihara, Miharu Yoshioka, Rin Takahashi, Haruka Sekiyama, Shuri Yamaguchi, Miku Shimada, Yaka Yamaguchi, Miyu Nakagawa
หัวหน้าโค้ช: Daichi Saegusa
เครื่องอิสริยาภรณ์กิตติคุณแห่งสาธารณรัฐออสเตรีย
เครื่องอิสริยาภรณ์กิตติคุณแห่งสาธารณรัฐออสเตรีย (, ) เป็นเครื่องอิสริยาภรณ์แห่งชาติของสาธารณรัฐออสเตรีย ถือเป็นเครื่องอิสริยภรณ์ที่มีลำดับเกียรติสูงสุดของประเทศ
เครื่องอิสริยาภรณ์กิตติคุณแห่งสาธารณรัฐออสเตรียมีลำดับชั้นทั้งหมด 15 ชั้น ดังนี้
เหนื่อยแล้ว
"เหนื่อยแล้ว" เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 6 "เดอะวัน" ประพันธ์เนื้อร้องโดย สุทธิพงษ์ สมบัติจินดา แต่งทำนองและเรียบเรียงโดย ซิลลี่ ฟูลส์
เพลง "เหนื่อยแล้ว" ได้คว้าอันดับ 28 ของชาร์ตเพลง ทรูมิวสิก ดิจิตอลชาร์ต 100 สุดยอดเพลงฮิตที่มีจำนวนการฟังบน truemusic.com มากที่สุดแห่งปี ในปี พ.ศ. 2551 และอันดับสูงสุดที่ 7 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 กรกฎาคม พ.ศ. 2551
ยาพิษ (เพลงบอดี้สแลม)
"ยาพิษ" เป็นซิงเกิลเปิดตัวอัลบั้มของวงดนตรีบอดี้สแลม จากอัลบั้มชุดที่ 4 "Save my Life"
เพลง "ยาพิษ" ประพันธ์เนื้อร้องโดย ขจรเดช พรมรักษา, อาทิวราห์ คงมาลัย แต่งทำนองโดย พูนศักดิ์ จตุระบุล, อาทิวราห์ คงมาลัย และเรียบเรียงโดย บอดี้สแลม, พูนศักดิ์ จตุระบุล ออกจำหน่ายในวันที่ 26 สิงหาคม พ.ศ. 2550
ที่มาของเพลงนั้น มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีต้าร์ขึ้นมาเล่นไปเรื่อยๆ ในจังหวะช้าๆ แบบอาร์แอนด์บี จน ยอด มือกีต้าร์ของวงได้ยินเข้าก็มาร่วมเล่นด้วย จากนั้น ปิ๊ด ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษ
เพลง ยาพิษ อันดับสูงสุดที่ 1 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 26 สิงหาคม พ.ศ. 2550 และอันดับ 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 30 กันยายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โซนาร์
เครื่องโซนาร์ () เป็นเครื่องมือสำหรับตรวจหาวัตถุใต้น้ำ มีความสำคัญเช่นเดียวกับเรือผิวน้ำ ส่วนมากจะถูกใช้ในการหาตำแหน่งของระเบิด เรืออับปาง ฝูงปลา และทดสอบความลึกของท้องทะเล มีหลักการทำงานคล้ายกับเครื่องเรดาร์ แต่โซนาร์จะใช้คลื่นเสียง และต้องใช้ในน้ำ แต่เรดาร์จะใช้ได้ในอากาศเท่านั้น
โซนาร์อาจแบ่งออกไปได้เป็น 2 แบบตามลักษณะของการส่งคลื่นเสียง คือ
 มีลักษณะการส่งคลื่นเสียงออกไปเป็นมุมจำกัด นิยมใช้กันในเรือดำน้ำเพื่อค้นหาตำแหน่งของเรือผิวน้ำ และเรือดำน้ำของข้าศึก โดยใช้การดักรับเสียงเครื่องจักร ใบพัดเรือ หรืออุปกรณ์ที่เกี่ยวข้อง โซนาร์ประเภทนี้ต้องติดตั้งบริเวณหัวเรือ เพื่อให้ห่างจากเสียงใบจักรของตนเอง ซึ่งอาจเข้ามารบกวนได้
มีลักษณะการส่งคลื่นเสียงกระจายออกไปรอบตัวเป็นรูปวงแหวนด้วยกำลังเท่ากันทุกทิศ นิยมใช้กับเรือผิวน้ำ ส่วนมากจะใช้ในการประมง เช่น การหาฝูงปลาใต้ทะเล หรือสิ่งมีชีวิตในน่านน้ำนั้น เครื่องโซนาร์ชนิดนี้จะต้องติดไว้ที่ท้ายเรือ โดยการหย่อนตัวเครื่องส่งสัญญาณลงไปในน้ำ
คลื่นเสียงที่เครื่องโซนาร์ส่งออกมานั้น เป็นคลื่นเสียงที่แปลงมาจากสัญญาณไฟฟ้า สามารถทำได้โดยการเปลี่ยนคลื่นเสียงเป็นสัญญาณไฟฟ้า และเปลี่ยนสัญญาณไฟฟ้ากลับเป็นคลื่นเสียง โดยต้องใช้อุปกรณ์ที่เรียกว่า ทรานสดิวเซอร์ (transducer) มี 2 ประเภท คือ
 เป็นทรานสดิวเซอร์ที่เหมาะสำหรับใช้ในงานวัดระยะ ประกอบด้วยหลอดนิกเกิลรูปทรงกระบอกจำนวนมากยึดติดไว้กับแผ่นไดอะแฟรมบาง ๆ หลอดนิกเกิลทุกหลอดจะมีขดลวดพันอยู่โดยรอบ เมื่อปล่อยกระแสไฟฟ้าไหลผ่านขดลวด จะทำให้เกิดสนามแม่เหล็ก ซึ่งหลอดนิกเกิลจะเกิดการยืดหดสลับกัน ตามจังหวะสัญญาณไฟฟ้า ซึ่งทำให้แผ่นไดอะแฟรมเคลื่อนไหว และจะทำให้เกิดเสียงขึ้น
ทรานสดิวเซอร์แบบนี้เหมาะสำหรับใช้ในการเฝ้าฟังเสียง ประกอบด้วยผลึกของแร่จำนวนมากที่สามารถผลิตกระแสไฟฟ้าได้เมื่อได้รับแรงดัน ติดกับแผ่นไดอะแฟรม เมื่อมีไฟฟ้าผ่านเข้าผลึก จะทำให้เกิดการสั่นสะเทือนเป็นเสียงขึ้น แต่มีข้อเสียที่ไม่สามารถส่งคลื่นได้แรง และผลึกอาจแตกได้ ถ้าแรงดันไฟฟ้าที่ผ่านผลึกแรงเกินไป
ปัจจุบันกิจกรรมต่าง ๆ ของมนุษย์ได้สร้างคลื่นเสียงรบกวนใต้ทะเล ซึ่งเพิ่มระดับความดังขึ้นทุกที ไม่ว่าจะเสียงคำรามของเครื่องยนต์เรือเดินสมุทร การสำรวจแรงสั่นสะเทือนโดยบริษัทขุดเจาะน้ำมัน หรือคลื่นโซนาร์จากกองทัพเรือ กำลังคุกคามวิถีชีวิตสัตว์ทะเลอย่างรุนแรง โดยเฉพาะวาฬ โลมา และเต่าทะเล ซึ่งใช้คลื่นเสียงในการสื่อสาร หาอาหาร และจับคู่ผสมพันธุ์
สัตว์ทะเลที่ตื่นตกใจจากเสียงรบกวนอาจได้รับความทรมานจากอาการแบบที่เกิดกับนักดำน้ำเมื่อดำน้ำลึกแล้วรีบขึ้นสู่ผิวน้ำอย่างรวดเร็วโดยไม่ทันพักปรับระดับความดันตามกำหนด อีกทั้งผลกระทบที่เกิดจากเรือที่มีจำนวนมากขึ้น และมีความเร็วสูงขึ้น ทำให้มีสัตว์ทะเลถูกเรือชนเพิ่มมากขึ้นด้วย เนื่องจากใต้น้ำเต็มไปด้วยเสียงรบกวน สัตว์ทะเลจึงไม่ได้ยินเสียงเรือที่กำลังแล่นมา
พระไตรปิฎกฉบับซีเซี่ย
พระไตรปิฎกฉบับซีเซี่ย หรือ ฝานต้าจั้งจิง (蕃大藏經)เป็นหนึ่งในชุดพระไตรปิฎกภาษาจีน สร้างขึ้นในอาณาจักรซีเซี่ย สมัยพรเเจ้าเหรินจง หรือเมื่อปีที่ 6 รัชสมัยต้าเต๋อแห่งราชวงศ์หยวน หรือค.ศ. 1302 มีจำนวนทั้งสิ้น 3620 ผูก พิมพ์ขึ้นจากอักษรซีเซี่ย แต่คาดว่าจำลองขึ้นจากพระไตรปิฎกฉบับไคเป่า (开宝藏) สมัยราชวงศ์ซ่ง ซึ่งเป็นพระไตรปิฎกฉบับพิมพ์ครบชุดฉบับแรกของโลก ปัจจุบันฉบับซีเซี่ยเหลือเพียงบางส่วนเท่านั้น
แม้ว่าอาณาจักรซีเซี่ยจะถูกชาวมองโกลแห่งราชวงศ์หยวยนทำลายจนพินาศย่อยยับ แต่ยังเหลือพระไตรปิฏกชุดนี้ไว้ โดยชาวหยวนได้สืบทอดมาปรับปรุงให้ดีขึ้น และพิมพ์แพร่หลายต่อในศตวรรษที่ 14 ซึ่งอาณาจักรซีเซี่ยได้อันตรธานไปนานแล้ว และภาษาซีเซี่ย หรือภาษาทังกุต ก็ยังแทบไม่มีคนใช้ ปัจจุบันพระไตรปิฎกชุดนี้ ได้รับการศึกษาและเผยแพร่โดยนาย เอริก กรินสเตด (Eric Grinstead) ซึ่งถ่ายมาจากกรุงปักกิ่ง และเลนินกราด ผู้ที่ตีพิมพ์ฉบับนี้ที่กรุงนิวเดลี ประเทศอินเดีย เมื่อปี 1971 ในชื่อ พระไตรปิฏกฉบับทังกุต (The Tangut Tripitaka) บ้างก็เรียกว่า Mi Tripitaka
ทั้งนี้ ชาวซีเซี่ย หรือชาวทังกุต (Tangut) เป็นชนชาติเชื้อสายทิเบต-พม่า อาศัยอยู่ทางตะวันตกเฉียงเหนือของจีน ระหว่างปีค.ศ. 1038 - 1227 ชนชาตินี้ได้สถาปนาราชวงศ์ซีเซี่ย (西夏) หรืออาณาจักรไป๋เกาต้าเซี่ยกั๋ว (白高大夏國) คาบเกี่ยวกับราชวงศ์ซ่ง ราชวงศ์เหลียว และราชวงศ์หยวน ทั้ง 4 อาณาจักรนี้ แม้สถาปนาโดยคนต่างเชื้อชาติกัน แต่กับเนื่องเป็นหนึ่งในราชวงศ์ทางการตามประวัติศาสตร์จีนโบราณ อีกทั้ง ทั้ง 4 ราชวงศ์ยังอุปถัมภ์ศาสนาพุทธอย่างยิ่งยวดไม่แพ้กัน
ผิดกันเพียงแต่ว่า ชาวซ่ง ชาวเหลียว และชาวหยวน ใช้ภาษาและอักษรจีนในการจารึกพระไตรปิฎก ขณะที่ชาวซีเซี่ยใช้ภาษาของตนเองในการจารึก เป็นภาษาที่คล้ายกับภาษาทิเบต แต่ใช้อักษรคล้ายจีน หากมีความซับซ้อนในเชิงการผสม ปัจจุบันมีนักวิชาการพยายามรื้อฟื้นภาษาทังกุตขึ้นมาเพื่อใช้งานด้านวิชาการ และมีการเผยแพร่สิ่งพิมพ์สมัยซีเซี่ยดังเช่น พระไตรปิฎกฉบับซีเซี่ยฉบับนี้
รักนี้มีค่าเพราะเธอ
"รักนี้มีค่าเพราะเธอ" เป็นเพลงจากอัลบั้มของ ธงไชย แมคอินไตย์, ดา เอ็นโดรฟิน, นิว-จิ๋ว และลุลา ในอัลบั้ม "ขนนกกับดอกไม้ ตอน SECRET GARDEN" ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 26 กันยายน พ.ศ. 2556 โดยเป็นเพลงใหม่หนึ่งเดียวในอัลบั้มขนนกกับดอกไม้ ตอน Secret Garden อัลบั้มพิเศษฉลองครบรอบ 30 ปี Gmm Grammy
มิวสิกวิดีโอนี้ เผยแพร่ครั้งแรกเมื่อวันที่ 23 มีนาคม พ.ศ. 2557
เพลง รักนี้มีค่าเพราะเธอ ได้อันดับ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
บ๊อบบี้ เบอร์นา
บ๊อบบี้ เบอร์นา (Bobby Berna) หรือโรเบอร์โต เบร์นาร์เดซ (Roberto Bernardez) นักมวยสากลชาวฟิลิปปินส์ เกิดเมื่อ 19 พฤษภาคม พ.ศ. 2504 ที่ เมโทรมะนิลา ฟิลิปปินส์ สถิติการชก 38 ครั้ง ชนะ 31 (น็อค 17) เสมอ 1 แพ้ 6 
เบอร์นาขึ้นชกมวยสากลครั้งแรกเมื่อ 13 สิงหาคม พ.ศ. 2522 ชนน็อค เบน ฮวนตา ยก 2 ที่ ฟิลิปปินส์ จากนั้น ขึ้นชกชนะรวด จนได้ครองแชมป์ฟิลิปปินส์รุ่นแบนตัมเวทเมื่อ 28 กุมภาพันธ์ พ.ศ. 2524 ชนะน็อค โรนาลโด ซูมาลิส ยก 11 ได้แชมป์มาครอง และป้องกันแชมป์ไว้ได้ 2 ครั้ง ต่อมา ได้ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน พ.ศ. 2526 แพ้น็อค ไฮเม การ์ซา ยก 2 ที่ สหรัฐ ชิงแชมป์ไม่สำเร็จแต่ในไฟต์ต่อมา เขาก็ได้ชิงแชมป์โลกรุ่นจูเนียร์เฟเธอร์เวท IBF ที่ว่างเมื่อ 4 ธันวาคม พ.ศ. 2526 ซึ่งเบอร์นาเป็นฝ่ายชนะน็อค ซุห์ ซุงอิน ได้ในยกที่ 10 ถึงถิ่นที่เกาหลีใต้ กลายเป็นแชมป์โลกคนแรกในรุ่นนี้ของสหพันธ์มวยนานาชาติ แต่พอป้องกันแชมป์ครั้งแรกเมื่อ 15 เมษายน พ.ศ. 2527 เบอร์นาให้ซุห์ขึ้นชกแก้มืออีกครั้ง แต่คราวนี้เขาเป็นฝ่ายแพ้น็อคไปในยกที่ 10 ที่เกาหลีใต้ เสียแชมป์ไป
เบอร์นาได้ขึ้นชิงแชมป์โลกรุ่นเดิมคืนอีกครั้งเมื่อ 28 มิถุนายน พ.ศ. 2528 แต่ครานี้เขาแพ้น็อค คิม จีวอน ยก 4 ที่เกาหลีใต้ ไม่ได้แชมป์ หลังจากชิงแชมป์ไม่ได้ เบอร์นาหันไปชกมวยสากลที่ สหรัฐตั้งแต่ พ.ศ. 2529 เขาชกชนะติดต่อกันถึง 5 ครั้ง แต่ไม่มีโอกาสได้ชิงแชมป์ใดๆ หลังจากที่เขาชกแพ้น็อค อันเดร สมิธ ยก 2 เมื่อ 13 กันยายน พ.ศ. 2531 เขาก็แขวนนวมไป
อบ วสุรัตน์
นายอบ วสุรัตน์ เป็นนักธุรกิจชาวไทย เจ้าของกิจการบริษัทวิทยาคม ผู้แทนจำหน่ายเครื่องพิมพ์ดีดเรมิงตัน เป็นอดีตประธานสภาหอการค้าไทย และอดีตรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ อดีตรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์
เมื่อวันอาทิตย์ที่ 28 มีนาคม พ.ศ. 2536 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินแทนพระองค์ ไปพระราชทานเพลิงศพ นายอบ วสุรัตน์ ม.ป.ช., ม.ว.ม. ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อบ วสุรัตน์ เคยเป็นรองหัวหน้าพรรคชาติประชาธิปไตย ที่มีพลเอกเกรียงศักดิ์ ชมะนันทน์ เป็นหัวหน้าพรรค และได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ (12 พฤษภาคม พ.ศ. 2522 - 3 มีนาคม พ.ศ. 2523) และเป็นรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์ เมื่อวันที่ 7 พฤษภาคม พ.ศ. 2526 จนกระทั่งในเดือนกันยายน พ.ศ. 2528 เขาได้ขอลาออกจากตำแหน่ง ต่อมาเริ่มต้นเปิดกิจการบริษัทวิทยาคม เมื่อวันที่ 17 มิถุนายน พ.ศ. 2529
ประยูร จินดาศิลป์
นายประยูร จินดาศิลป์ อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ และอดีตสมาชิกวุฒิสภา
ประยูร จินดาศิลป์ เกิดเมื่อวันที่ 25 มกราคม พ.ศ. 2469 เป็นชาวจังหวัดเชียงใหม่ จบการศึกษาจากโรงเรียนเตรียมอุดมศึกษา รุ่น 6 รุ่นเดียวกับเชาวน์ ณศีลวันต์ ณัฐ ภมรประวัติ เติมศักดิ์ กฤษณามระ ประกายเพชร อินทุโสภณ ปรีดา พัฒนถาบุตร สวัสดิ์ โชติพานิช อนันต์ กรุแก้ว และระดับปริญญาตรี จากคณะพาณิชยศาสตร์และการบัญชี จุฬาลงกรณ์มหาวิทยาลัย รุ่นที่ 7
ประยูร จินดาศิลป์ ได้รับแต่งตั้งเป็นสมาชิกวุฒิสภา แทนพลเอก ทวิช เสนีย์วงศ์ ณ อยุธยา เมื่อปี พ.ศ. 2519 ต่อมาในปี พ.ศ. 2526 ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ได้รับแต่งตั้งเมื่อวันที่ 7 พฤษภาคม พ.ศ. 2526 จนกระทั่งได้ลาออกจากตำแหน่งพร้อมกับนายโกศล ไกรฤกษ์ รัฐมนตรีว่าการกระทรวงพาณิชย์ เมื่อวันที่ 15 มกราคม พ.ศ. 2529
ประยูร จินดาศิลป์ ถึงแก่กรรมเมื่อวันที่ 26 กุมภาพันธ์ พ.ศ. 2555 อายุ 86 ปี
เทศบาลตำบลสวนขัน
เทศบาลตำบลสวนขัน มีพื้นที่ประมาณ 62.39 ตารางกิโลเมตร อยู่ห่างจากที่ว่าการอำเภอช้างกลาง 5 กิโลเมตร
เดิมตำบลสวนขันเป็นชื่อหมู่บ้านหนึ่งในเขตการปกครองของตำบลละอาย อำเภอฉวาง จังหวัดนครศรีธรรมราช และทางกระทรวงมหาดไทยได้พิจารณาให้แยกเขตการปกครองออกมาจากตำบลละอายมาตั้งเป็นตำบลสวนขันและเมื่ออำเภอฉวางเดิม เป็นอำเภอที่มีอาณาเขตกว้างขวางมาก และมี ประชากรจำนวนมากการคมนาคมติดต่อระหว่างที่อยู่ของราษฎรกับอำเภออยู่ห่างไกลกันมากทำให้ยากแก่การให้บริการแก่ประชาชนอย่างทั่วถึงและรวดเร็ว ดังนั้นเพื่อประโยชน์ในการปกครองและอำนวยความสะดวกแก่ประชาชนกระทรวงมหาดไทยจึงได้แบ่งท้องที่อำเภอฉวาง จังหวัดนครศรีธรรมราช ออกเป็น 3 ตำบล คือ ตำบลช้างกลาง ตำบลสวนขัน และตำบลหลักช้าง โดยตั้งเป็นกิ่งอำเภอช้างกลาง เมื่อวันที่ 15 กรกฎาคม 2539 โดยมีเนื้อที่ 236.3
สำหรับตำบลสวนขัน เป็นตำบลหนึ่งในเขตการปกครองของอำเภอช้างกลาง มีเนื้อที่ทั้งสิ้น 62.39 ตารางกิโลเมตร หรือประมาณ 38,993 ไร่ ประกอบด้วย 9 หมู่บ้าน คือ บ้านสวนขัน , บ้านเทพรัตนา ,บ้านยางในลุ่ม , บ้านน้ำน้อย , บ้านไทรงาม , บ้านคลองปีกเหนือ , บ้านนายน , บ้านหนองเหรียง , และบ้านจอมทอง
องค์การบริหารส่วนตำบลสวนขัน เป็นองค์การบริหารส่วนตำบล ขนาดเล็ก จัดตั้งตามประกาศกระทรวงมหาดไทย ลงวันที่ 16 ธันวาคม 2539 องค์การบริหารส่วนตำบลสวนขัน จึงเป็นหน่วยการปกครองส่วนท้องถิ่นที่ขึ้นตรงต่อกิ่งอำเภอช้างกลาง ตั้งแต่บัดนั้นเป็นต้นมา
เทศบาลตำบลหลักช้าง ตั้งอยู่ทางทิศตะวันตกขอตัวเมืองนครศรีธรรมราช
ลักษณะภูมิประเทศ โดยทั่วไปมีสภาพทั่วไปเป็นที่ราบเชิงเขา ประกอบด้วยป่าไม้ และภูเขา ลักษณะดิน ที่ราบสูงเนื้อหยาบ ที่ต่ำเนื้อดินละเอียด สภาพทางกายภาพเป็นภูเขา 1 ส่วน ที่ราบสูง 1 ส่วน มีแหล่งของต้นน้ำลำธารหลายสายที่เหมาะสำหรับการทำสวนผลไม้ และพัฒนาเป็นแหล่งท่องเที่ยว
ลักษณะทั่วไปภูมิอากาศของตำบลสวนขัน จัดอยู่ในประเภทที่อยู่ภายใต้อิทธิพลของลมมรสุมตะวันออกเฉียงเหนือและลมมรสุมตะวันตกเฉียวใต้ ทำให้มีลักษณะฤดุกาล 2 ฤดู คือ
ตำบลสวนขัน เป็นตำบลหนึ่งในเขตการปกครองของอำเภอช้างกลาง ประกอบด้วย 9 หมู่บ้าน คือ
พรรคเกษตรเสรี
พรรคเกษตรเสรี เดิมชื่อ พรรคเกษตรอุตสาหกรรมไทย เป็นพรรคการเมืองไทยลำดับที่ 24/2531 จดทะเบียนจัดตั้งเมื่อวันที่ 16 พฤษภาคม พ.ศ. 2531 มีนายประวัติ สายทองสุก เป็นหัวหน้าพรรคและมีนายอนันต์ บูรณวณิช เป็นเลขาธิการพรรค
พรรคเกษตรอุตสาหกรรมไทย ส่งสมาชิกพรรคลงรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ปรากฏว่าทางพรรคไม่ได้รับเลือกตั้ง
วันที่ 7 กุมภาพันธ์ พ.ศ. 2535 พรรคเกษตรอุตสาหกรรมไทย ได้ทำการเปลี่ยนชื่อเป็น พรรคเกษตรเสรี พร้อมกับเปลี่ยนแปลงหัวหน้าพรรคจากนายประวัติ สายทองสุก เป็นนายอนันต์ บูรณวณิช
วัดปราโมทย์
วัดปราโมทย์ เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านปราโมทย์ อำเภอบางคนที จังหวัดสมุทรสงคราม ตั้งมาประมาณ ๑๐๐ ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณบ้านปราโมทย์
ตั้งเมื่อ ๒๔๔๑ เดิมชื่อวัดโรงหวี จากหลักฐานหนังสือพระราชทานวิสุงคามสีมาอุโบสถหลังเก่าเมื่อ พ.ศ. ๒๔๒๑ ปรากฏว่า สร้างในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ ๕ วัดปราโมทย์ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อ พ.ศ. ๒๔๙๖
มีเจ้าอาวาสนับแต่ก่อตั้งวัดมาจำนวน ๗ รูปกิจกรรมตามโอกาสวันสำคัญทางพระพุทธศาสนา
บุญเทียม เขมาภิรัตน์
รองศาสตราจารย์ นายแพทย์ บุญเทียม เขมาภิรัตน์ อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรกรุงเทพมหานคร 4 สมัย สังกัดพรรคประชากรไทย
บุญเทียม เขมาภิรัตน์ เกิดเมื่อวันที่ 14 กุมภาพันธ์ พ.ศ. 2481 สำเร็จการศึกษาชั้นประถมที่โรงเรียนไตรรัตน์ศึกษา ชั้นมัธยมปีที่ 6 ที่โรงเรียนวัดสุทธิวราราม ศึกษาต่อมัธยม 8 ที่โรงเรียนเตรียมอุดมศึกษา จากนั้น พ.ศ. 2500 ศึกษาต่อชั้นเตรียมแพทยศาสตร์ จุฬาลงกรณ์มหาวิทยาลัย และวิชาการแพทย์ที่คณะแพทยศาสตร์โรงพยาบาลจุฬาลงกรณ์ ในปี พ.ศ. 2506 ศึกษาต่อที่ประเทศสหรัฐอเมริกา เพื่อเป็นผู้เชี่ยวชาญทางด้านโสตร ศอ นาสิก (หู คอ จมูก) จนได้รับประกาศนียบัตรเป็นผู้เชี่ยวชาญด้านโสตร ศอ นาสิก (American Board Certified Fellow Otolarngology) ในปี 2511 และ พ.ศ. 2512 ศึกษาต่อทางโสตรวิทยา (Otology) ที่ Bayler College Of Medicine ,Houston Texas
นายแพทย์บุญเทียม เริ่มรับราชการเป็นแพทย์ฝึกหัด โรงพยาบาลจุฬาลงกรณ์ ในปี พ.ศ. 2505 ในปีต่อมาจึงเข้าทำงานที่ Trumbull Memorial Hospital Woren Ohio และเป็นแพทย์ประจำบ้าน (ศัลยกรรม) ที่ Long Island College of Medicine, New York, ในปี พ.ศ. 2507 กระทั่งในปี พ.ศ. 2512 จึงได้ กลับมาที่ประเทศไทยและได้เข้าทำงานเป็นอาจารย์แพทย์ โรงพยาบาลรามาธิบดี
บุญเทียม เขมาภิรัตน์ ได้ร่วมกับนายสมัคร สุนทรเวช จัดตั้งพรรคประชากรไทย และลงสมัครรับเลือกตั้ง จนได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคประชากรไทย เป็นสมัยแรก และได้รับเลือกตั้งอีก 3 ครั้งต่อมาคือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 โดยไม่ย้ายสังกัดพรรคการเมือง
ในปี พ.ศ. 2526 นายแพทย์บุญเทียม ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ (ครม.43) ได้รับแต่งตั้งเมื่อวันที่ 7 พฤษภาคม พ.ศ. 2526
ในการเลือกตั้งผู้ว่าราชการกรุงเทพมหานคร พ.ศ. 2535 นายแพทย์บุญเทียม ได้ลงสมัครรับเลือกตั้งโดยไม่สังกัดพรรคการเมือง (ส่วนพรรคประชากรไทย ส่งผู้สมัครคือ พล.อ.อ.สมมต สุนทรเวช) แต่ได้รับคะแนนเสียง 2,943 คะแนน ไม่ได้รับเลือกตั้ง
ชาวเปรู
ชาวเปรู () คือประชาชนที่เกิดในประเทศเปรู
คิงคีย์ 100
คิงคีย์ 100 (, ) หรืออาคาร KK100 และศูนย์การเงินคิงคีย์ คือตึกระฟ้าแห่งหนึ่งสูง 100 ชั้น ในเมืองเซินเจิ้น มณฑลกวางตุ้ง ประเทศจีน อาคารตั้งอยู่ในเขตหลูฮู (Luohu) ทางด้านตะวันออกของเมืองเซินเจิ้น โดยห่างประมาณ 1 กิโลเมตรจากเขตแดนไปทางเหนือ ระหว่างจีนแผ่นดินใหญ่และฮ่องกง ซึ่งบริเวณนี้ถูกเรียกบ่อยครั้งว่าเป็น "เขตการเงิน" ของเซินเจิ้น
ตัวอาคารมีการใช้งานแบบผสม ด้วยความสูง 441.8 เมตร (1,449) ฟุต โดยใช้เป็นพื้นที่สำนักงานและโรงแรม จำนวน 68 ชั้นแรก ซึ่งมีพื้นที่ 173,000 ตารางเมตร ถูกใช้งานเป็นสำนักงานเกรด A และอีก 22 ชั้น พื้นที่ 35,000 ตารางเมตร ถูกใช้เป็นโรงแรมธุรกิจระดับ 6 ดาว และอีก 4 ชั้น จัดเป็นสวนและภัตตาคารต่างๆ คิงคีย์ 100 ยังมีจุดเชื่อมต่อกับห้างสรรพสินค้าเคเค (KK Mall) ซึ่งเปิดเมื่อวันที่ 26 พฤศจิกายน ค.ศ. 2010 ซึ่งมีร้านค้าแบรนด์หรู ร้านอาคาร และซุปเปอร์มาเก็ต ห้างเคเคยังมีเป็นที่ตั้งของโรงภาพยนตร์ระบบ IMAX แห่งแรกของเมืองเซินเจิ้น โรงแรมเซนต์ รีจิส ครอบครอบพื้นที่ระหว่างชั้น 75-98 ซึ่งเปิดในเดือนกันยายน ค.ศ. 2011 ในปัจจุบันเป็นอาคารที่สูงที่สุดในเซินเจิ้น อันดับที่ 5 ของจีน และอันดับที่ 14 ของโลก
สหสาธารณรัฐอาหรับ
สหสาธารณรัฐอาหรับ (United Arab Republic; UAR; "") เป็นสหภาพทางการเมืองอายุสั้นระหว่าง อียิปต์ และ ซีเรีย การรวมตัวกันเริ่มต้นเมื่อ พ.ศ. 2501 และซีเรียแยกตัวออกไปใน พ.ศ. 2504 อียิปต์ยังคงเรียกตัวเองว่าสหสาธารณรัฐอาหรับจนถึง พ.ศ. 2514 ประธานาธิบดีคือ ญะมาล อับดุนนาศิร ในช่วงแรกของการรวมตัว รัฐนี้ได้เข้าเป็นสมาชิกใน สหรัฐอาหรับ ซึ่งเป็นการรวมตัวเป็นสมาพันธ์กับ เยเมนเหนือ